Iohannis, îndemn pentru românii din Coreea de Sud: Să fiți lideri în comunitățile voastre și conștienți de forța pe care o aveți
Președintele Klaus Iohannis a declarat marți, la Galeria de Artă CN Gallery Seoul, unde s-a întâlnit cu reprezentanți ai comunității românești și ai mediului de afaceri, că aceștia „sunt parte din România” și fiecare dintre ei este un reprezentant al țării noastre, al valorilor și culturii românești. El i-a îndemnat să fie „solidari și uniți, lideri în comunitățile lor”.